FSSIA คว้า 4 รางวัล “นักวิเคราะห์การลงทุนยอดเยี่ยม” ประจำปี 2564
FSSIA คว้า 4 รางวัลในงานประกาศผล รางวัลนักวิเคราะห์ยอดเยี่ยมประจำปี 2564 สะท้อนถึงความสามารถที่โดดเด่นในการนำเสนอข้อมูลบทวิเคราะห์ด้านปัจจัยพื้นฐานกลุ่มธุรกิจการเงินต่อนักลงทุนอย่างมีประสิทธิภาพ
FSSIA คว้า 4 รางวัลในงานประกาศผล รางวัลนักวิเคราะห์ยอดเยี่ยมประจำปี 2564 สะท้อนถึงความสามารถที่โดดเด่นในการนำเสนอข้อมูลบทวิเคราะห์ด้านปัจจัยพื้นฐานกลุ่มธุรกิจการเงินต่อนักลงทุนอย่างมีประสิทธิภาพ
31 มี.ค. 2565

บริษัทหลักทรัพย์ที่ปรึกษาการลงทุน เอฟเอสเอส อินเตอร์เนชั่นแนล จำกัด หรือ FSSIA คว้า 4 รางวัลในงานประกาศผล รางวัลนักวิเคราะห์ยอดเยี่ยมประจำปี 2564 หรือ IAA Best Analyst Awards 2021 โดยรางวัลดังกล่าวนี้ได้สะท้อนถึงความสามารถที่โดดเด่นในการนำเสนอข้อมูลบทวิเคราะห์ด้านปัจจัยพื้นฐานกลุ่มธุรกิจการเงินต่อนักลงทุนอย่างมีประสิทธิภาพและแม่นยำจนเป็นที่ยอมรับ นับเป็นรางวัลแห่งความภาคภูมิใจที่จะเป็นกำลังให้กับทีมนักวิเคราะห์ FSSIA มุ่งมั่นพัฒนาคุณภาพงานวิจัยเพื่อประโยชน์สูงสุดของนักลงทุนต่อไป โดยได้รับรางวัลในประเภทต่างๆ ดังนี้
1.นายสุวัฒน์ สินสาฎก กรรมการผู้จัดการ, FSSIA รับรางวัลนักวิเคราะห์ยอดเยี่ยม ที่มีผลงาน Outstanding ประจำปี 2564 กลุ่มพลังงานและปิโตรเคมี (ทั้งรางวัลประเภทนักลงทุนสถาบัน และรางวัลประเภทนักลงทุนรายบุคคล)
2.นางสาวยุวนารถ สุวรรณอำไพ ผู้อำนวยการ, FSSIA รับรางวัลนักวิเคราะห์ยอดเยี่ยม ที่มีผลงาน Outstanding ประจำปี 2564 กลุ่มธุรกิจการเงิน (ประเภทนักลงทุนสถาบัน)
3.นายธีระพล อุดมเวศย์ ผู้อำนวยการ, FSSIA รับรางวัลนักวิเคราะห์ยอดเยี่ยม ที่มีผลงาน Outstanding ประจำปี 2564 กลุ่มบริการ (ประเภทนักลงทุนสถาบัน)
ทั้งนี้ งานดังกล่าวจัดขึ้นโดย สมาคมนักวิเคราะห์การลงทุน (Investment Analysts Association) เมื่อวันที่ 31 มีนาคม 2565